stanford-oval/wikipedia huggingface dataset:
כריסטוף למטר
ביוגרפיה > 2011

בתחרות שנערכה בצרפת בתחילת יוני, קבע למטר שיא לאומי חדש בריצת 100 מטר בתוצאה של 9.96 שניות. באליפות אירופה לקבוצות שנערכה ביוני 2011 בסטוקהולם, ניצח למטר בריצת 100 מטר בתוצאה של 9.95, שניות, ובתחרות שנערכה באלבי ביולי אותה שנה, קבע תוצאה של 9.92 שניות באליפות צרפת. תוצאה זו מהווה שיא צרפתי (עד שג'ימי ויקו שבר את השיא ב-2015), והזמן המהיר ביותר בהיסטוריה לאדם לבן (עד שסו בינגטיאן שבר את השיא ב-2018 וקבע9.91 שניות.). (רק שסו בינגטיאן הוא לא אדם לבן).
ביוגרפיה > 2011 > סגן אלוף עולם

באליפות העולם שנערכה בדאיגו, קוריאה הדרומית ב-2011, זכה למטר בשתי מדליות, כסף וארד. מדליית כסף בריצת שליחים 4x100 מטר בתוצאה של 38.20 שניות, אחרי ג'מייקה שקבעה שיא עולם חדש של 37.04 שניות ולפני סנט קיטס ונוויס (38.49 שניות). מדליית ארד בריצת 200 מטר בשיא לאומי חדש של 19.80 שניות, אחרי יוסיין בולט מג'מייקה (19.40 שניות) ווולטר דיקס מארצות הברית (19.70 שניות). נוסף לכך, הוא סיים במקום רביעי בריצת 100 מטר בתוצאה 10.19 שניות, 10 מאיות השנייה אחרי קים קולינס מסנט קיטס ונוויס שזכה בארד.
ביוגרפיה > 2012

באליפות אירופה שנערכה בהלסינקי, פינלנד בשנת 2012 זכה למטר במדליית זהב בריצת 100 מטר בתוצאה של 10.09 שניות, לפני בן ארצו ג'ימי ויקו (10.12 שניות) וג'ייסומה סאידי נדורה מנורווגיה (10.17 שניות) ובכך הגן על תוארו.
באולימפיאדת לונדון (2012) סיים למטר במקום שישי בריצת 200 מטר בתוצאה של 20.19 שניות ובמקום רביעי בריצת שליחים 4x100 מטר בתוצאה של 38.16 שניות, 4 מאיות השנייה איטי ממדליית ארד שבה זכתה טרינידד וטובגו. לאחר שטייסון גיי מארצות הברית נכשל בבדיקת סמים, מדליית הכסף נשללה מהרביעייה האמריקאית וניתנה לטרינידד וטובגו ומדליית הארד ניתנה לצרפת.
ביוגרפיה > 2013

באליפות העולם שנערכה במוסקבה, רוסיה באוגוסט 2013 סיים למטר במקום שביעי בריצת 100 מטר בתוצאה של 10.06 שניות.
ביוגרפיה > 2014

באליפות אירופה שנערכה בציריך, שווייץ בשנת 2014 זכה למטר ב-3 מדליות, 2 כסף ו-1 ארד, מדליות כסף, בריצת 100 מטר בתוצאה של 10.13 שניות, אחרי ג'יימס דסאולו (10.06 שניות) ולפני הארי אייקינס-אריטיי (10.22 שניות), שניהם מבריטניה ולא הצליח להגן על תוארו בפעם השלישית ובריצת 200 מטר בתוצאה של 20.15 שניות, אחרי אדם ג'מילי מבריטניה (19.98 שניות) ולפני סריי סמליק מאוקראינה (20.30 שניות). מדליית ארד, בריצת שליחים 4x100 מטר בתוצאה של 38.47 שניות, אחרי בריטניה (37.93 שניות) וגרמניה (38.09 שניות).
תארים והישגים

למטר זכה בשנת 2010 בתואר אתלט השנה באירופה.
שיאים אישיים > אצטדיון

ריצת 100 מטר: 9.92 שניות (2011)
ריצת 200 מטר: 19.80 שניות (2011), שיא צרפת
שיאים אישיים > אולם

ריצת 60 מטר: 6.55 שניות (2010)
ריצת 200 מטר: 20.43 שניות (2016)
הערות שוליים

↑  ‏הלבן המהיר בהיסטוריה, שוב: 9.95 ללמאטרה, באתר ynet, 18 ביוני 2011
| --- | --- |
בקרת זהויות :  BnF: cb167002629 (data)  World Athletics: 14186000  ISNI: 0000 0004 1732 9208  SUDOC: 177819278  VIAF: 305117080   WorldCat (עם VIAF): 305117080 
למטר מנצח בגמר ריצת ה-100 מטר בברצלונה
יובל וישניצר

יובל וישניצר (נולד בשנת 1947) הוא אתלט ישראלי לשעבר, אלוף ושיאן ישראל בעבר בריצות למרחקים בינוניים וארוכים. החזיק בשיא הישראלי בריצת 5000 מטר במשך 35 שנים, יותר מכל אתלט ישראלי אחר. זכה 7 פעמים באליפות ישראל במרוצי שדה. בעל שתי מדליות, כסף וארד ממשחקי אסיה ואלוף המכביה התשיעית (1973) בריצת 5000 מטר.
ביוגרפיה

וישניצר נולד ברחובות וגדל במושב אביגדור. הוא למד בבית הספר תיכון האזורי בבאר טוביה והחל להשתתף בתחרויות אתלטיקה בעקבות אחיו הגדול רפי שהצטיין בריצת 800 מטר. מאמנו היה איליה בר-זאב. בתחרות לנוער זכה בריצות ל-800 מטר ול-1500 מטר לגילאי 17, מטעם הפועל ראשון לציון. בינואר 1965 עלה לכותרות כשגבר על עמוס גלעד בריצת 1000 מטר. ביולי 1966 זכה במקום הראשון ב-3000 מטר מכשולים ונשלח ליוון לתחרות בין ארצית
ביוגרפיה > 1968

באליפות ישראל במרוצי שדה שנערכה בשנת 1968 זכה וישניצר בתואר הבכורה שלו מבין שבעה בסך הכל.
ביוגרפיה > 1969

בתחרות שנערכה במילאנו, איטליה ב-2 ביולי 1969 סיים וישניצר במקום רביעי בריצת 1500 מטר בשיא ישראלי חדש של 3:43.3 דקות, שיפור ניכר לשיא בן השנתיים של יאיר פנטילט (3:52.4 דקות). שיא זה החזיק מעמד 14 שנים ונשבר על ידי רוני מעוז ממכבי תל אביב (3:43.07 דקות).
בתחרויות האתלטיקה של המכביה השמינית שנערכו באוגוסט אותה שנה הוא זכה במדליית כסף בריצת 1500 מטר בתוצאה של 3:48.6 דקות, אחרי ריי רוזמן מבריטניה שקבע שיא מכביה חדש של 3:46.9 דקות ולפני סולמון מארצות הברית (3:50.8 דקות).
ביוגרפיה > 1970

באליפות ישראל שנערכה ביולי 1970 הוא זכה בשתי מדליות זהב, בריצת 800 מטר בתוצאה של 1:52.8 דקות, לפני אילן שזיפי (1:54.8 דקות) ואחיו רפי (1:55.4 דקות) ובריצת 1500 מטר בתוצאה של 3:58.1 דקות, לפני משה חיון מאליצור גבעת וושינגטון (4:03.4 דקות) ודוד לאוגומר מהפועל עמק חפר (4:08.6 דקות).
ביוגרפיה > 1970 > מדליית ארד במשחקי אסיה

במשחקי אסיה שנערכו בבנגקוק, תאילנד בשנת 1970 זכה וישניצר במדליית ארד בריצת 5000 מטר בתוצאה של 14:34.7 דקות, אחרי לוסיין רוזה מציילון (14:32.2 דקות) ואדוארד סקווירה מהודו (14:33.8 דקות).
ביוגרפיה > 1972

באליפות ישראל שנערכה באצטדיון רמת גן ביולי 1972 זכה בשתי מדליות זהב בריצת 1500 מטר בתוצאה של 3:45.9 דקות, לפני רפי וישניצר (3:49.6 דקות) ואורי לאוגומר (3:52.0 דקות) ובריצת 5000 מטר בתוצאה של 14:37.2 דקות, לפני ציון חצרוני (14:52.2 דקות) ואורי לאוגומר (15:09.2 דקות).
לאחר טבח הספורטאים באולימפיאדת מינכן, מטעמי ביטחון, השתתף וישניצר בתחרויות בינלאומיות באירופה, במדי מועדון שוודי מאחר שנסע אליהן בגפו וללא אבטחה.
ביוגרפיה > 1973

בתחרות האתלטיקה של המכביה התשיעית ביולי 1973 זכה וישניצר במדליית זהב בריצת 5000 מטר בתוצאה של 14:27.8 דקות, לפני ג'רי כהן מארצות הברית (14:33.6 דקות) ומייק סלומון מישראל (14:51.4 דקות). חודש לאחר מכן, באוניברסיאדה שנערכה ב-18 באוגוסט, במוסקבה, אותה העת ברית המועצות הוא סיים במקום שלישי בשלב חצי הגמר בריצת 5000 מטר בשיא ישראלי חדש של 13:48.8 דקות, שבוע לאחר מכן, באוסלו, נורווגיה, הוא סיים במקום שמיני בשיא ישראלי חדש של 13:48.4 דקות.
ביוגרפיה > 1974

באליפות ישראל שנערכה ביולי 1974 הוא זכה ב-3 מדליות, 2 זהב ו-1 כסף. מדליות זהב בריצת 1500 מטר בתוצאה של 3.51.1 דקות, לפני אחיו רפי וישניצר (3:55.2 דקות) ויאיר קרני מהפועל עמק חפר (3:55.7 דקות) ובריצת 5000 מטר בתוצאה של 14:48.8 דקות, לפני ציון חצרוני מהפועל תל אביב (14:53.0 דקות) ואחיו רפי (15:42.6 דקות).
בתחרות שנערכה בגטבורג, שוודיה ב-13 באוגוסט 1974 סיים וישניצר במקום חמישי בריצת 5000 מטר בשיא ישראלי חדש של 13:39.8 דקות, שיא זה החזיק מעמד 35 שנים עד שנישבר על ידי גזצ'או יוסף (13:31.45 דקות).
ביוגרפיה > 1974 > מדליית כסף במשחקי אסיה

במשחקי אסיה שנערכו בטהראן, איראן בשנת 1974 זכה וישניצר במדליית כסף בריצת 5000 מטר בתוצאה של 14:21.50 דקות, אחרי שיבנת' סיין מהודו (14:20.50 דקות) ולפני קניצ'י אוזאווה מיפן (14:22.15 דקות).
ביוגרפיה > 1977

בתחרות האתלטיקה של המכביה העשירית ביולי 1977 זכה וישניצר במדליית ארד בריצת 5000 מטר בתוצאה של 14:59.00 דקות, אחרי ג'רי כהן (14:26.66 דקות) ויאיר קרני (14:54.97 דקות)
לאחר פציעות רבות, פרש וישניצר מתחרויות בסוף שנת 1977.
חייו האישיים

וישניצר הוא כלכלן המתמחה בניהול ובטיפול בעסקים, חברות ואגודות שיתופיות שנקלעו לקשיים. מכהן כיושב ראש בשלושה ועדים ממונים, בקיבוץ בית קמה, בקיבוץ בית ניר ובקיבוץ עמיר.
שיאים אישיים

ריצת 800 מטר: 1:52.0 דקות (1970)
ריצת 1500 מטר: 3:43.3 דקות (1969), שיא ישראל בעבר
ריצת 3000 מטר: 8:01.2 דקות (1975)
ריצת 5000 מטר: 13:39.8 דקות (1974), שיא ישראל בעבר, שיא זה החזיק מעמד 35 שנים עד שנישבר על ידי גזצ'או יוסף
ריצת 10000 מטר: 29:32.4 דקות (1973)
ראו גם

ישראל במשחקי אסיה
הערות שוליים

↑  איליה בר-זאב, יובל וישניצר קורץ מן החומר ההופך צעירים עקשנים - לאלופים, מעריב, 11 ביולי 1969
↑  שיאים ומאבק מרתק באליפות הנוער באתלטיקה, מעריב, 5 ביולי 1964
↑  יעקב פתאל, הנער וישניצר ניצח את גלעד ב-1000 מ', דבר, 31 בינואר 1965
↑  דני מילין, וישניצר ראשון ב־3000 מטר מכשולים, דבר, 3 ביולי 1966
↑  רפאל נאה, הופעה כושלת ל"מלכת הספורט" ביוון, דבר, 17 ביולי 1966
↑  זיו פידרר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983
↑  אברהם פז, רוזנמן ניצח את וישניצר גם ב 1500, מעריב, 6 באוגוסט 1969
↑  יעקב פתאל, שיא חדש של גוטובניק בברזל - 16.28 מ', דבר, 5 ביולי 1970
↑  יצחק בן חורין, האורחים מארה"ב לא תרמו לכרטיס הנסיעה של האתלטים שלנו למינכן, מעריב, 9 ביולי 1972
↑  שמואל קליגר, וישניצר ובאלס ניכשלו בהכנעת המינימום, דבר, 9 ביולי 1972
↑  יצחק בן חורין, וישניצר מתקרב למינימום, מעריב, 11 ביולי 1972
↑  גם חנה שזיפי נכשלה בהשגת המינימום למינכן, דבר, 11 ביולי 1972
↑  אורי ירון, הנערה אלה קציר ניצחה את אמא-אסתר ב-100 מטר, מעריב, 9 ביולי 1974
↑  אורי ירון, אליפות של משוכות, מעריב, 10 ביולי 1974
↑  אורי ירון, נעילה בלי שיאים, מעריב, 11 ביולי 1974
↑  אליפות הא"ק הסתיימה אמש בקול דממה, דבר, 11 ביולי 1974
↑  אלי לוי, אתלטיקה במנוסה: השיא נשבר אחרי 35 שנה, באתר mynet (כפי שנשמר בארכיון האינטרנט), 26 ביולי 2009
↑  ביום האחרון לתחרויות הא"ק לא השתנתה התמונה: משעמם!, דבר, 20 ביולי 1977
↑  יעקב לזר, השריף, בדף הירוק, 10 בפברואר 2005
| --- | --- |
בקרת זהויות :  World Athletics: 14356519
צ'ארלס אנדרסון

צ'ארלס אנדרסון (באנגלית: Charles Anderson;‏ 1 ביוני 1814 –  2 בספטמבר 1895) היה פוליטיקאי אמריקאי מאוהיו, איש המפלגה הוויגית ולאחר מכן איש המפלגה הרפובליקנית, שכיהן לזמן קצר כמושל אוהיו ה-27.
ראשית חייו

צ'ארלס אנדרסון נולד בלואיוויל, קנטקי, למשפחה בולטת בפעילותה הציבורית. אביו, ריצ'רד קלאף אנדרסון האב, היה שלישו של המרקיז דה לה פאייט במלחמת העצמאות האמריקאית. צ'ארלס אנדרסון סיים את לימודיו באוניברסיטת מיאמי שבאוקספורד, אוהיו ב-1833, למד משפטים והתקבל ללשכת עורכי הדין. הוא עבר לדייטון, אוהיו, שם הוא החל לעסוק בעריכת דין ובהמשך נבחר כתובע המחוזי.
קריירה

ב-1844 נבחר אנדרסון לסנאט של אוהיו ורכש מוניטין כמי שקידם את זכויותיהם של האפרו-אמריקאים. לאחר מכן הוא עבר לטקסס מסיבות בריאותיות. בדצמבר 1860 הוא נשא נאום נלהב בסן אנטוניו, שבו הוא התנגד נחרצות לפרישה מהאיחוד וקרא ל"נצחיותו של האיחוד הלאומי". תומכים מקומיים זועמים של הקונפדרציה איימו על אנדרסון ועצרו אותו ללא אשמה, אך הוא נמלט ושב למשפחתו בדייטון.
הנשיא אברהם לינקולן שלח את אנדרסון למסע נאומים לטובת האיחוד באירופה, שאחריו קיבל אנדרסון את הפיקוד על רגימנט הרגלים ה-93 של אוהיו וקיבל דרגת קולונל בצבא האיחוד. לאחר שנפצע קשה בקרב סטונס ריבר (אנ') התפטר אנדרסון מתפקידו ושב לאוהיו כדי להחלים.
בסוף 1863 נבחר אנדרסון כסגן המושל של אוהיו ובתחילת 1864 הושבע לתפקידו. ב-29 באוגוסט 1865, עם מותו של המושל ג'ון ברף, הוא היה למושל אוהיו.
כמושל כיהן אנדרסון פחות מחמישה חודשים, עד 8 בינואר 1866. לאחר סיום כהונתו כמושל שב אנדרסון לקנטקי וחידש את עיסוקו בעריכת דין.
חיים אישיים

אחיו של אנדרסון, מייג'ור רוברט אנדרסון, היה גם הוא קצין בצבא ארצות הברית, שנודע בשל תפקידו בהגנת פורט סאמטר עם פרוץ מלחמת האזרחים. אח אחר שלו, ויליאם מרשל אנדרסון, נודע כחוקר, פוליטיקאי וחבר במושבת וירג'יניה החדשה של אנשי הקונפדרציה לשעבר במקסיקו בתקופת מלכותו של מקסימיליאן הראשון, קיסר מקסיקו.
צ'ארלס אנדרסון נפטר בקטאווה שבקנטקי ב-2 בספטמבר 1895, בגיל 81. הוא נטמן בבית הקברות המקומי.
הערות שוליים

↑  "The Anderson family: It's all in the genes". WCPO. July 19, 2016.
↑  Reid, Whitelaw (1868). "93rd Ohio Infantry". Ohio in the War Her Statesmen Generals and Soldiers. 2. Cincinnati: The Robert Clarke Company. p. 517.
↑  Anderson Family Papers: Finding Aid - Huntington Library papers
| --- | --- |
בקרת זהויות :  PLWABN: 9810695965405606  GND: 1177946335  ICCU: USMV965468  ISNI: 0000 0000 3254 7458  LCCN: n98800088  SNAC: w6mc9101  VIAF: 11630075   WorldCat (עם VIAF): 11630075
Among Us

Among Us (בתרגום חופשי לעברית: בינינו; תעתיק: אמונג אס) הוא משחק מרובה משתתפים מקוון, שפותח ופורסם על ידי אולפן המשחקים האמריקאי "InnerSloth" ויצא ב-15 ביוני 2018. המשחק מתרחש בסביבה של חלל שבו כל שחקן מקבל תפקיד. רוב המשתתפים הם חברי צוות, וחלקם (בין אחד לשלושה) הם רוצחים מתחזים (Impostors). המטרה של חברי הצוות הרגילים (Crewmates) היא לזהות את המתחזים, לחסל אותם ולבצע משימות ברחבי המפה, ומטרת המתחזים היא להרוג את חברי הצוות מבלי שיזוהו כרוצחים.
המשחק פורסם לראשונה בתאריך 15 ביוני 2018 וזכה לתשומת לב מועטה במיינסטרים, אך זכה לפופולריות רבה בשנת 2020 לאחר שקודם בידי סטרימרים ידועים באתר Twitch ובהמשך גם ביוטיוב.
מהלך משחק

Among Us הוא משחק מרובה משתתפים, בו יכולים לשחק בעת ובעונה אחת בין ארבעה ל-15 שחקנים, המשמשים כחברי צוות, ומתוכם מסומנים בין אחד לשלושה שחקנים כמתחזים (Imposters). שחקנים אלו נבחרים באופן אקראי. המשחק יכול להתקיים באחת מחמש מפות: חללית, בניין מטה, ספינת אוויר, בסיס כוכב לכת או בסיס כוכב לכת דמוי ג'ונגל נטוש. על חברי הצוות להשלים משימות ברחבי המפה בצורה של Minigames, הקשורים לתחזוקת מערכות חיוניות במפת המשחק, בהם חיווט מחדש של כבלי חשמל, השמדת אסטרואידים, תדלוק מנוע והעברת כרטיס מזהה. המתחזים יכולים לשבש מפות, לעבור דרך פתחי אוורור, לזהות מתחזים אחרים ולרצוח חברי צוות. אם שחקן נהרג או מודח מהמשחק, הוא הופך לרוח רפאים. רוחות רפאים יכולות לעבור דרך הקירות של מפת המשחק, אבל יכולות לתקשר רק עם רוחות רפאים אחרות. לכל השחקנים, מלבד רוחות הרפאים, יש שדה ראייה מוגבל שמאפשר לשחקנים להסתתר מעיני שחקנים אחרים ובכך להתחמק מהרוצחים.
מהלך משחק > חברי צוות ורוחות רפאים

חברי הצוות יכולים לנצח אם הם מסיימים את כל המשימות לפני שנרצחו מספיק חברי צוות, או על ידי איתור והוצאת המתחזים מהחללית דרך הצבעות.
מדען יכול לראות אם שחקנים מתים או עדיין חיים
מהנדס הוא חבר צוות שיכול לעבור דרך פתחי אוורור
המטרה של רוחות הרפאים היא לעזור לחברי הצוות על ידי השלמת משימות, אך אין ביכולתם לעזור בביצוע משימות חבלה עבור חבריהם שעוד בחיים. השחקן הופך לרוח כאשר מעיפים אותו מהחללית או כאשר המתחזה רוצח אותו.
מלאך שומר (guardian angel) הוא רוח רפאים שיכול להגן על חברי צוות כך שמתחזים לא יוכלו להרוג אותם
מהלך משחק > מתחזים

מטרתם של המתחזים היא לרצוח את חברי הצוות ולחבל בחללית. למתחזים יש שלוש יכולות ייחודיות. כשאנשי הצוות גומרים לבצע את כל המשימות, הרוצח מפסיד.
מהלך משחק > מתחזים > פעולות שהמתחזים יכולים לבצע

משימת חבלה (Sabotage) - המתחזה יכול לסגור דלתות, לפוצץ את הכור, לשבש את הקליטה, לכבות את האורות וריקון החמצן מהחללית.
פתח אוורור (Vent) - המתחזה יכול לקפוץ לפתחי אוורור ולהיעלם מעינם של חברי הצוות. לכל פתח אוורור יש עוד כמה פתחי אוורור שאפשר להגיע אליהם דרך אותו פתח אוורור, במפה השנייה (MIRA HQ) כל פתחי האוורור מחוברים.
כפתור ה"להרוג" (Kill) - אם המתחזה לחץ על כפתור זה, הבן אדם הכי קרוב אליו זה שיש מסביבו צבע אדום "ירצח" וגופתו תיפול לרצפה.
כדי שהמתחזים יזכו, עליהם להרוג מספיק חברי צוות כך שמספר המתחזים ישווה למספר חברי הצוות, או כאשר מסתיימת הספירה לאחור של משימת החבלה. כאשר המתחזים מפעילים מבצע חבלה, מתחילה ספירה לאחור ויש לתקן את החבלה לפני שהספירה תסתיים, (מלבד חבלות כמו ניתוק החשמל או שיבוש הקליטה). אחרת כל חברי הצוות ימותו והרוצחים ינצחו. שחקנים יכולים לתקן חבלה בדרכים שונות, בהתאם לחבלה שנעשתה.
משנה צורה הוא מתחזה שיכול לשנות את המראה שלו לזמן מוגבל כך שיראה כמו של שחקן אחר
אם שחקן מוצא גופה של אדם שנרצח, הוא יכול לדווח על כך, דבר שיוביל למפגש קבוצתי שבו כל שאר המשחקים נעצרים והשחקנים מנסים לזהות את המתחזים, בהתבסס על ראיות ועל האליבי של כל שחקן, ולעיתים גם על ידי בחינת זירת הרצח. אם מגיעים להצבעה בה מתגבש רוב נגד אחד השחקנים, השחקן הנבחר מודח מהמפה ומת. שחקנים רשאים גם ליזום "פגישת חירום" על ידי לחיצה על כפתור בחדר שנמצא במקום מסוים במפת המשחק בכל עת. את המשחק נהוג לשחק תוך שיחה בצ'אט קולי בעזרת תוכנות כגון דיסקורד, סקייפ וטים ספיק או דרך המשחק עצמו בעזרת צ'אט בו ניתן להתכתב בין השחקנים. רוחות רפאים יכולות לתקשר ביניהן בלי שהאנשים החיים יראו את ההודעות שלהן. בתחילת המשחק מוצג לובי בו קיימות אפשרויות התאמה אישית שונות באפשרויות השונות של המשחק כמו טווח ראייה, תדירות האפשרות לבצע רציחות, ותדירותן של פגישות החירום, ובנוסף לכך אפשרויות התאמה אישית למראה המשחק ("סקין"), בהן כובעים וחיות מחמד, שחלקם ניתנים להשגה רק תמורת תשלום.
למשחק חמש מפות לבחירה: "The skeld" - חללית בצורת צב, "Mira HQ" - בניין המטה בעולם "מירה" הדמיוני, "Polus" - בסיס על פני כוכב לכת דמיוני, "The Airship" - ספינת אוויר, שהיא מחווה למשחק אחר של החברה "the henry stickmin collection" ו־The Fungle - בסיס בכוכב לכת נטוש דמוי ג'ונגל.
פיתוח, שחרור ופופולריות

Among Us שאב השראה ממשחק המסיבות הרוסי "הרוצח", והוא נועד בתחילה להיות משחק מרובה משתתפים מקומי למכשירים ניידים בלבד עם מפה אחת. ביוני 2018 המשחק יצא בתחילה רק ל-Android ו-iOS. לאחר ההוצאה הוגבל המשחק ל-30 עד 50 שחקנים בו זמנית, המתכנת פורסט וילארד סבר כי המשחק "לא טוב במיוחד", וגם המעצב מרקוס ברומנדר סבר שהחברה נכשלה בשיווק המשחק. לאחר שקיבלו משוב חיובי מהשחקנים, החליטו מנהלי המשחק להציע את המשחק למכירה בחנות המשחקים הדיגיטלית הגדולה "סטים", שהגדילה את כמות השחקנים, והפכה את המשחק לזמין במחשבים נייחים ומחשבים ניידים,בשנת 2019 פורסמו שתי מפות נוספות.
בשנת 2020 חל זינוק בפופולריות של המשחק על ידי יוצרי תוכן ברשת, בתחילה בדרום קוריאה ובברזיל ולאחר מכן במדינות נוספות. מנהלי המשחק ציינו כי במקסיקו, ברזיל ודרום קוריאה המשחק פופולרי יותר מאשר בארצות הברית, אך במהרה המשחק החל להיות משודר באופן תדיר בסטרימים של יוצרי תוכן וגיימריים, וכמות השחקנים עלתה במהירות והגיעה לשיאה בספטמבר 2020, כאשר כ-1.5 מיליון שחקנים שיחקו במקביל. בהמשך נוספו למשחק שלושה שרתי משחק (אחד לשחקנים מאסיה, אחד לשחקנים מאמריקה הצפונית ואחד לשחקנים מאירופה) וכן נוספו קודי משחק ארוכים יותר, כדי לאפשר תמיכה בשרתים נוספים. המשחק זכה להדים נוספים בזכות סטרים שנערך בשיתוף פעולה בין חברות הקונגרס האמריקאיות אלכסנדריה אוקסיו-קורטז ואילהאן עומאר עם סטרימרים כמו Pokimane, Valkyrae וג'קספטיקאיי. המשחק נערך ב-22 באוקטובר 2020, במסגרת קמפיין לעידוד הצבעה בבחירות הכלליות של ארצות הברית. האירוע הפך לאירוע הנצפה ביותר בתולדות הסטרימינג באינטרנט וזכה לפופולריות רבה.
הערות שוליים

↑  Small Patch and Small Roadmap, באתר סטים, ‏‏3 בנובמבר 2020 (באנגלית)
↑  "About". InnerSloth. נבדק ב-2020-09-09.
↑  Lugris, Mark (2020-09-09). "InnerSloth's Party Game Among Us Reaches 1.5 Million Simultaneous Players". TheGamer (באנגלית אמריקאית). נבדק ב-2020-09-09.
1 2 3  Lau, Evelyn (2020-09-08). "'Among Us': what to know about the online survival game that's all about deceit". The National (באנגלית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
1 2 3  Pearson, Craig (2020-08-27). "Among Us has made a lying murderer out of me". Rock, Paper, Shotgun (באנגלית אמריקאית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
↑  Paez, Danny. "3 'Among Us' ghost tips to help your team win from beyond the grave". Inverse (באנגלית). נבדק ב-2020-09-16.
1 2  Penney, Andrew (2020-09-16). "Among Us Review: A Perfect Way To Ruin Your Friendships". TheGamer (באנגלית אמריקאית). נבדק ב-2020-09-16.
1 2  Matthews, Emma (2020-09-15). "Deceive your friends with these sneaky Among Us tips". PC Gamer (באנגלית אמריקאית). נבדק ב-2020-09-16.
↑  Marshall, Cass (2020-09-11). "Why Among Us' Emergency Meeting is the big social media mood". Polygon (באנגלית). נבדק ב-2020-09-13.
↑  Hou, Philip (2020-08-28). "Among Us: Tips and Tricks for New Players". CBR (באנגלית אמריקאית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
1 2  Joseph, Funké (2020-09-04). "Why Among Us Became One of the Biggest Games on Twitch Two Years After Release". Paste (באנגלית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
1 2  Carless, Simon (2020-09-10). "Behind the dizzying ride to the top for Among Us". Gamasutra (באנגלית). נבדק ב-2020-09-16.
↑  Brian, Renadette (2020-08-19). "Among Us 2 Announced Following First Game's Huge Surge In Popularity". Game Rant (באנגלית אמריקאית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
1 2  Grayson, Nathan (2020-09-08). "Among Us' Improbable Rise To The Top Of Twitch". Kotaku Australia (בAustralian English). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
↑  "MIRA HQ Launched! - Among Us by Innersloth". itch.io (באנגלית). נבדק ב-2020-09-16.
↑  "Polus Map Launched! - Among Us by Innersloth". itch.io (באנגלית). נבדק ב-2020-09-16.
↑  O'Connor, Alice (2020-09-08). "Among Us had 1.5 million people playing at the same time this weekend". Rock, Paper, Shotgun (באנגלית אמריקאית). נבדק ב-2020-09-12.
↑  Bailey, Dustin (2020-09-07). "Among Us reaches 1.5 million concurrent players". PCGamesN (באנגלית בריטית). אורכב מ-המקור ב-9 בספטמבר 2020. נבדק ב-2020-09-08. {{cite web}}:  (עזרה)
↑  Servers Update (2020.9.9 beta) :: Among Us General Discussions, steamcommunity.com (באנגלית)
↑  חברת הקונגרס הצעירה בתולדות ארה"ב שיחקה Among Us ושברה את טוויץ', באתר גיקטיים, ‏2020-10-22
| --- | --- |
בקרת זהויות :  BnF: cb17992694v (data)  LCCN: no2022145204  MusicBrainz work: 1ef1e1e4-7286-415a-a8d2-7f679d693a49  NKC: unn20211119871  VIAF: 178516642   WorldCat (עם VIAF): 178516642
5150: Home 4 tha Sick

Home 4 tha Sick הוא מיני-אלבום של הראפר Eazy-E. האלבום הופץ ב-28 בדצמבר 1992 על ידי Ruthless Records וחברת האם שלה Priority Records, והיה אלבומו הראשון של Eazy-E לאחר פירוקה של N.W.A. האלבום הגיע למקום ה-70 ברשימת 200 האלבומים של מגזין בילבורד ולמקום ה-15 ב-מצעד אלבומי ה-R&B/היפ-הופ של מגזין בילבורד. השיר "Only If You Want It" הופץ כסינגל וצולם לו קליפ, כך גם השיר "Neighborhood Sniper".
רשימת שירים

Intro: New Year's E-Vil" – 0:49"
Only If You Want It" – 3:03" (נכתב על ידי Naughty By Nature)
Neighborhood Sniper" - 5:14" (עם: Kokane)
Niggaz My Height Don't Fight" – 3:14"
Merry Muthaphuckkin' Xmas" - 5:56 (עם: Menajahtwa, Buckwheat & Atban Klann)
מצעדים

| שנה | מצעד | מיקום |
| --- | --- | --- |
| 1992 | Billboard 200 | 70 |
| 1992 | מצעד אלבומי ה-R&B/היפ-הופ | 15 |
3-Way (The Golden Rule)

"3-Way (The Golden Rule)" הוא סינגל של להקת הקומדיה המוזיקלית האמריקאית לונלי איילנד, בשיתוף פעולה עם הזמרים האמריקאים ג'סטין טימברלייק וליידי גאגא. השיר יצא ב-24 במאי 2021 בהוצאת חברת התקליטים יוניברסל ריפבליק רקורדס. השיר מופיע כסינגל המוביל של אלבום האולפן השלישי של הלהקה, The Wack Album. השיר נכתב על ידי לונלי איילנד, טימברלייק והפיוצ'ריסטיקס, והופק על ידי הפיוצ'ריסטיקס, אסא טאקון ורייאן & סמיטי.
השיר הופיע בקומדיית המערכונים האמריקאית סאטרדיי נייט לייב ב-21 במאי 2011. השיר והמערכון זכו לביקורות חיוביות מהמבקרים. השיר היה מועמד לפרס אמי לבידור בפריים טיים בקטגוריית מוזיקה ומילים מקוריות יוצאות מן הכלל.
השיר הושמע למעלה מ-111 מיליון פעמים ביוטיוב, ולמעלה מ-22 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד הרצועות הקומדיות הדיגיטליות | 1 |  |
|  קוריאה הדרומית | מצעד הסינגלים הבין-לאומיים של Gaon | 13 |  |
קיושרים חיצוניים

מידע על הסינגל "3-Way (The Golden Rule)" באתר מיוזיק בריינז
סרטון השיר "3-Way (The Golden Rule)" באתר יוטיוב
מידע על השיר "3-Way (The Golden Rule)" באתר ספוטיפיי
ג'ון האוסטון

ג'ון וולאס האוסטון (באנגלית: John Wallace Houston‏; 4 במאי 1814 – 26 באפריל 1896) היה עורך דין ופוליטיקאי אמריקאי מג'ורג'טאון, דלאוור. היה חבר במפלגה הוויגית ובמפלגה הדמוקרטית, וכיהן כחבר בית הנבחרים של ארצות הברית מדלאוור וכשופט בית המשפט העליון של דלאוור.
ביוגרפיה > ראשית חייו ומשפחתו

האוסטון נולד ב-4 במאי 1814 בקונקורד, דלאוור. הוא למד בבתי הספר הכפריים ובאקדמיית ניוארק, וסיים את לימודיו במכללת ייל ב-1834. בהיותו בייל הוא הוכנס לאחד מהמפגשים המוקדמים ביותר של אחוות הגולגולת והעצמות. הוא למד משפטים בדובר, דלאוור, והתקבל ללשכת עורכי הדין של דלאוור ב-1837. לאחר מכן הוא עבר לג'ורג'טאון, דלאוור, בשנת 1839 והחל לעסוק שם בעריכת דין. הוא היה בעל עבדים.
ביוגרפיה > קריירה מקצועית ופוליטית

האוסטון היה מזכיר המדינה של דלאוור מ-1841 עד 1844, נבחר כוויגי לקונגרסים ה-29, ה-30 וה-31, וכיהן בין ה-4 במרץ 1845 ל-3 במרץ 1851. בהיותו בבית הנבחרים הוא היה יושב ראש הוועדה למבנים ציבוריים ושטחים בקונגרס ה-30. הוא לא הועמד למינוי מחדש ב-1850, ומונה לשופט של בית המשפט העליון של דלאוור ב-4 במאי 1855, ופרש ב-1893. האוסטון היה חבר בוועידת השלום של 1861, שהתקיימה בוושינגטון הבירה, במאמץ לתכנן אמצעים למניעת מלחמת האזרחים הקרבה.
ביוגרפיה > מותו ומורשתו

האוסטון מת ב-26 באפריל 1896 בג'ורג'טאון, דלאוור, ונקבר בבית הקברות של הכנסייה הפרסביטריאנית בלואיס, דלאוור. אחיינו, רוברט האוסטון, היה גם הוא חבר בית הנבחרים מדלאוור.
הערות שוליים

↑  Weil, Julie Zauzmer; Blanco, Adrian; Dominguez, Leo (10 בינואר 2022). "More than 1,800 congressmen once enslaved Black people. This is who they were, and how they shaped the nation". Washington Post. נבדק ב-16 באפריל 2022. {{cite news}}:  (עזרה) Updated April 12, 2022.
| --- | --- |
בקרת זהויות :  NLI: 987007391670005171  ISNI: 0000 0000 8373 8852  LCCN: nr92040263  SNAC: w6vq33c4  US Congress: H000825  VIAF: 39244015   WorldCat (עם VIAF): 39244015